Frú Agnes Sigurðardóttir, biskup Íslands, gerði ofbeldi í garð barna á vistheimilinu á Hjalteyri að umfjöllunarefni í jólapredikun sem hún flutti í Langholtskirkju í morgun. Börn sem dvöldu á vistheimilinu hafa stigið fram og lýst kynferðislegu, líkamlegu og andlegu ofbeldi sem þau þurftu að þola af hálfu hjónanna Einars og Beverly Gíslason sem ráku heimilið undir kristilegum formerkjum. Þrátt fyrir aðfinnslur þáverandi félagsmálastjóra var ekki brugðist við og gerðu kirkjunnar menn, meðal annars fyrrum biskup Ólafur Skúlason, lítið úr aðfinnslum. Biskup harmar að börnunum hafi ekki verið komið til hjálpar.